wickkiey/tamil-wikipedia-chunked huggingface dataset:
# அன்கிட் ஃபாடியா

## முரண்பாடு

### கோரிக்கைகளின் நம்பகத்தன்மை

ZDNet UK இல் வெண்டி மேக்அயுலிப்பேயின் கருத்துப்படி, ஃபாடியாவின் *ஹேக்கிங் ட்ரூத்* வலைத்தளம் FBI ஆல் "இரண்டாவது சிறந்த ஹேக்கிங் தளம்" என அறிவிக்கப்பட்டது, இருப்பினும் FBI ஆல் மதிப்பிடப்பட்ட "ஹேக்கிங் தளங்கள்" பட்டியல் எதுவும் வெளியிடப்படவில்லை.  
ஏப்ரல் 2000 இல், Rediff.com அன்கிட் ஃபாடியாவுடனான பேட்டியை வெளியிட்டது. இந்திய அரசாங்க வலைத்தளங்களை சீர்குலைப்பதில் பிரபலமான ஆன்டி-இந்தியா க்ரூ (AIC) என்ற பாகிஸ்தான் ஹேக்கர் குழு, ஃபாடியாவின் பேட்டிக்கு எதிர்ப்பைத் தெரிவித்தது. ஃபாடியா தனது விழிப்பூட்டல் மூலம் U.S. உளவு நிறுவனம் பாகிஸ்தானிய ஹேக்கர்கள் தாக்குதலைத் தடுக்கச் செய்ததாகக் கூறியுள்ளார். இருப்பினும், அவர் அந்த ஏஜென்சியின் பெயரை பாதுகாப்புக் காரணங்களுக்காக வெளியிடவில்லை. AIC தான் உறுதியளித்தபடி CBEC வலைத்தளத்தை இரண்டு நாட்களில் சீர்குலைத்தது. மற்றொரு வலைத்தளத்தை (bhelhyd.co.in) சீர்குலைத்த போது அன்கிட் ஃபாடியா பற்றி இந்திய ஊடகங்கள் கூறியதை AIC "புல்ஷிட்" என்றது.  
இந்தியாவிலுள்ள சில பாதுகாப்பு வல்லுநர்கள் அவரை வெறும் மற்றொரு ஆர்வமுள்ளவர் எனக் கூறி நிராகரித்தனர். attrition.org வலைத்தளத்தில் *Security Scene Errata: Charlatans* வலைப்பக்கத்தில் ஸ்டீவ் கிப்சன் மற்றும் கரோலின் மெய்னெல் போன்றோருடன் பட்டியலிடப்பட்டிருக்கின்றார். இந்தப் பக்கம் "*எங்களிடம் வந்த சில போலிகளைக் குறிப்பிட்டுள்ளோம்* " கூறுகின்றது.  
ஃபாடியாவின் முந்தைய தளமான Ankitfadia.com 2003 இல் தன்னை ஸ்கிரிப்ட்கிட்டி என்று அடையாளப்படுத்திய கிராக்கரால் தாக்கப்பட்டது. ஃபாடியா தனது வலைத்தளம் ஹோஸ்ட் செய்ய தனியார் வலைச் சேவையகத்தைப் பயன்படுத்தியதாகவும் பாதுகாப்புக் குறைபாடுகளுக்கு அவர்களே பொறுப்பு என்றும் விவரித்தார்.ஹேக்கிங் துறையில் அவரது சிறந்த ஆசான் ஸ்ரீஜித் ஆவார், அவருக்கு ஹேக்கிங்கின் அடிப்படையைக் கற்றுத்தந்தார். மேலும் விவரங்களுக்கு http://sreejith.isgreat.org AnkitFadia.org தளத்திற்குச் செல்க, அங்கு ஃபாடியா கூறிய பல உண்மையான தகவல்களின் ஆவணத்தொகுப்பு உள்ளது.
# அன்கிட் ஃபாடியா

## முரண்பாடு

### நன்னெறி

டிசம்பர் 2007 இல் இந்திய செய்தித்தாள் மெயில் டுடே, ஃபாடியா டெல்லியில் இளைஞர்களுக்கு பொறுப்பற்ற முறையில் முறைகேடாக பாதுகாப்பு விரிவுரையில் மோசடி செய்ததாகக் குற்றம் சாட்டியது. அந்தக் கட்டுரையானது, எவ்வாறு அமெரிக்க நாணய நோட்டுகளை ஆப்செட் லித்தியோகிராபிக் உபகரணத்தில் அச்சிடுவது மற்றும் கணினிகளை தொந்தரவு செய்யும் எளிதில் பதிவிறக்கக்கூடிய கருவிகளைப் பயன்படுத்துவது மற்றும் மோசடி மின்னஞ்சல் போன்றவற்றை பற்றி, இந்த கருவிகளைத் தொடர்ந்து பயன்படுத்துவதற்கான போதுமான நெறிமுறை உரையை அல்லது எச்சரிக்கையை வழங்காமல் இளைஞர்களுக்கு ஃபாடியா பயிற்சியளித்ததாக புகாரளித்தது.
# அன்கிட் ஃபாடியா

## சாதனைகள் &amp; விருதுகள்

- MTV யூத் ஐகான் 2008 வெற்றியாளர்களில் ஒருவராக வாக்களிக்கப்பட்டார். MTV யூத் ஐகான் விருதுகள் வலைத்தளத்தின் படி, வெற்றியாளர்கள் இந்தியாவில் உரைச் செய்தி & ஆன்லைன் வாக்குப்பதிவு மூலமாக தேசிய அளவில் நடந்த வாக்கெடுப்பின் மூலமாக 8000 தேர்வர்களிலிலிருந்து தேர்வுசெய்யப்பட்டனர். பெப்சி நிறுவனம் 1 மில்லியன் பெப்சி கேன்களில் MTV யூத் ஐகான் 2008 வின்னர்களின் படங்களை வெளியிடும்.
- 2005 இல் இந்திய அமெரிக்க சொசைட்டி இளம் சாதனையாளர் விருது ஸ்கிரீன் இந்தியா வின் அடிப்படையில் வழங்கப்பட்டது.
- 2005 இல் சிங்கப்பூர் கம்ப்யூட்டர் சொசைட்டி வழங்கிய இளம் IT முன்னோடி விருதைப் பெற்றார்.
- லிம்கா சாதனைகள் புத்தகம் வழங்கிய 2002 ஆம் ஆண்டின் மதிப்புமிக்க இந்தியர் விருதைப் பெற்றார்.
# அன்கிட் ஃபாடியா

## நூல்களும் வெளியீடுகளும்

- ஃபாடியா, அன்கிட். *தி அன்அபீசியல் கைடு டூ எத்திக்கல் ஹேக்கிங்* , கோர்ஸ் டெக்னாலஜி PTR, 2020. .
- ஃபாடியா, அன்கிட். *நெட்வொர்க் செக்யூரிட்டி: எ ஹேக்கர்ஸ் பெர்ஸ்பெக்டிவ்* , கோர்ஸ் டெக்னாலஜி PTR, 2020. .
- ஃபாடியா, அன்கிட். *ஹேக்கிங் மொபைல் போன்ஸ்* , கோர்ஸ் டெக்னாலஜி PTR, 2020. .
- ஃபாடியா, அன்கிட். *டிப்ஸ் அண்ட் ட்ரிக்ஸ் ஆன் லினக்ஸ்* , செண்ட்ரோ அட்லாண்டிக்கோ, 2002. .
- ஃபாடியா, அன்கிட். *இமெயில் ஹேக்கிங்* , விகாஸ் பப்ளிஷிங், 2020. .
- ஃபாடியா, அன்கிட். *விண்டோஸ் ஹேக்கிங்* , விகாஸ் பப்ளிஷிங், 2020. .
- ஃபாடியா, அன்கிட்; ஜெயா பட்டாச்சர்ஜீ. *என்கிரிப்சன் புரெடெக்டிங் யுவர் டேட்டா* , விகாஸ் பப்ளிஷிங், 2020. .
- ஃபாடியா, அன்கிட்; ஜச்சாரியா, மனு. *இண்ட்ரூசன் அலெர்ட்: அன் எத்திக்கல் ஹேக்கிங் கைடு டூ இண்ட்ரூசன் டிடக்சன்* , கோர்ஸ் டெக்னாலஜி PTR, 2020. .
- அன்கிட், ஃபாடியா; திவாகர், கோயல். *கூகிள் ஹேக்கிங் - அன் எத்திக்கல் கைடு* , விகாஸ் பப்ளிகேஷன்ஸ், 2020. .
- தாஸ் பட்னாயக், நிஷாந்த்; அன்கிட், ஃபாடியா. *சாப்ட்வேர் ஹேக்கிங்* , விகாஸ் பப்ளிகேஷன்ஸ், 2020. .
- அன்கிட், ஃபாடியா; பூன்லியா, பிரின்ஸ். *சிஸ்டம் பாரின்சிக்ஸ்* , விகாஸ் பப்ளிகேஷன்ஸ், 2020. .
- அன்கிட், ஃபாடியா; சிங், ஆதித்யா. *கிரேக்கிங் அட்மிஷன்ஸ் இன் காலேஜஸ் அப்ராடு* , விகாஸ் பப்ளிகேஷன்ஸ், 2020. .  
ஃபாடியா, அவரது நூல்கள் "தென்-கிழக்கு ஆசியா முழுவதிலும் கணினிப் பாதுகாப்பு பயிற்சி வகுப்புகளில் உரைநூல்களாகப் பயன்படுத்தப்படுவதற்கு" உரிமை கோருகின்றார். 2005 இல் ஃபாடியா, டான் பிரௌனின் *டிஜிட்டல் போர்ட்ட்ரீஸ்* வரிசையில் ஒரு திகில் கதையை எழுதப்போவதாகக் கூறினார், அது திரைப்படமாகத் தயாரிக்கப்படும் எனவும் நம்பினார்.அவரை பெரிய வாய்ப்புடன் அணுகிய தயாரிப்பு நிறுவனத்துடன் உரிமை கோரினார்.
# அன்கிட் ஃபாடியா

## பயிற்சி வகுப்புகள்

- அன்கிட் ஃபாடியா சான்றிதழ் வழங்கிய எத்திக்கல் ஹேக்கர் (AFCEH) திட்டம் இந்தியாவில் முழுவதிலும் 105 நகரங்களில் 242 ரிலையன்ஸ் வேர்ல்டு விற்பனையகங்களில்கிடைக்கின்றது. AFCEH, மிகவும் ஆபத்தான கணினி பாதுகாப்புப் பாதிப்புகள் மற்றும் கணினி அமைப்புகளை பாதுகாக்கப் புதிதாகக் கண்டறியப்பட்ட தொழில்நுட்பங்களைக் கற்பித்தலில் பங்குபெறுவோரை மேம்படுத்துகின்றது.
- அன்கிட் ஃபாடியா வழியில் - சிறிய மேதை இந்தியாவில் முழுவதிலும் 105 நகரங்களில் 242 ரிலையன்ஸ் வேர்ல்டு விற்பனையகங்களில் கிடைக்கின்றது. இந்த பயிற்சி வகுப்பானது இளம் சிறார்களுக்கு இணையம் மற்றும் தொழில்நுட்பம் பற்றி கற்பிக்கும் பொருட்டு வடிவமைக்கப்பட்டது.
- இந்தியாவின் IMT காலியாபாத்தில் சைபர் செக்யூரிட்டியில் முதுகலைப் பட்டயம் . DEC, இந்திய அரசாங்கத்தால் அனுமதிக்கப்பட்ட சைபர் செக்யூரிட்டியில் 1 வருட முதுகலைப் பட்டயப் பயிற்சி வகுப்பு, மேலும் இந்தப் பயிற்சியானது இந்தியா முழுவதிலும் 48 நகரங்களிலுள்ள IMT மையங்கள் அனைத்திலும் நடத்தப்படுகின்றது.
# வனேசா ஹட்ஜன்ஸ்

**வனேசா ஆன் ஹட்ஜன்ஸ்** (*Vanessa Anne Hudgens*, பிறப்பு: டிசம்பர் 14,1988) ஓர் அமெரிக்க நடிகையும் மற்றும் பாடகியும் ஆவார். *தர்ட்டீன்* (2003) என்ற திரைப்படம் மூலம் அறிமுகமான பிறகு, வனேசா இசையை அடிப்படையாகக் கொண்ட *ஹை ஸ்கூல் மியூசிக்கல்* என்ற திரைப்படத் தொடரில் கேப்ரியல்லா மான்டெஸ் கதாபாத்திரத்தில் நடித்ததன் மூலம் புகழ் பெற்றார். இது இவருக்கு முக்கிய அங்கீகாரத்தைக் கொண்டு வந்தது. *ஹாலிவுட் ரெக்கார்ட்ஸ்* என்ற இசைத்தட்டு நிறுவனம் மூலம் இவர் *வி* (2006) மற்றும் *ஐடென்டிபையிடு* (2008) ஆகிய இரண்டு இசைத் தொகுப்புகளை வெளியிட்டார்.
# வனேசா ஹட்ஜன்ஸ்

## இளமை வாழ்க்கை

வனேசா ஆன் ஹட்ஜன்ஸ் கலிபோர்னியாவின் சலினாஸ் என்ற நகரில் பிறந்தார். மேலும் மேற்கு கடற்கரையில் ஓரிகான் முதல் தெற்கு கலிபோர்னியா வரை பல்வேறு இடங்களில் வளர்ந்தார். இவரது தாயார் ஜினா ஒரு அலுவலகத்தில் பணி புரிந்தார். இவரது தந்தை கிரிகோரி ஹட்ஜன்ஸ் ஒரு தீயணைப்பு வீரர் ஆவார். இவருக்கு ஸ்டெல்லா என்ற தங்கை உள்ளார். அவரும் ஒரு நடிகை ஆவார். வனேசா ஒரு கத்தோலிக்கராக வளர்க்கப்பட்டார். பிப்ரவரி 2016 இல் புற்றுநோயால் இறந்த இவரது தந்தை, ஆங்கில வம்சாவளியைச் சேர்ந்தவர். இவரது தாயார் பிலிப்பீன்சு மற்றும் மிண்டனாவோவில் வளர்ந்தார். இவரது தாத்தா பாட்டி அனைவரும் இசைக்கலைஞர்கள்.  
2024 ஆம் ஆண்டில், வனேசா *தி மாஸ்க்ட் சிங்கர்* நிகழ்ச்சியின் பதினோராவது பருவத்தில் "கோல்ட்ஃபிஷ்" என்ற பெயரில் போட்டியிட்டு இரண்டாவது இடத்தைப் பிடித்தார்.
# வனேசா ஹட்ஜன்ஸ்

## சொந்த வாழ்க்கை

வனேசா ஹட்ஜன்ஸ் கத்தோலிக்கராக வளர்க்கப்பட்டார். ஆனால் இப்போது ஒரு மதப்பிரிவு அல்லாத கிறிஸ்தவராக அடையாளம் காணப்படுகிறார். இவர் லாஸ் ஏஞ்சலஸின் *ஹில்ஸாங்* தேவாலயத்தில் தன்னை இணைத்துக் கொண்டுள்ளார்.
# வனேசா ஹட்ஜன்ஸ்

## சொந்த வாழ்க்கை

### உறவுகளும் திருமணங்களும்

*ஹை ஸ்கூல் மியூசிக்கல்* என்ற இசை நிகழ்ச்சியில் தன்னுடன் பணிபுரிந்த *ஜாக் எஃப்ரான்* என்பவருடன் சிலகாலம் உறவில் இர்நுதார். 2010 இல் இவர்கள் பிரிந்தனர். 2011 முதல் 2019 வரை, நடிகர் *ஆஸ்டின் பட்லர்* என்பவருடன் உறவில் இருந்தார். 2020 ஆம் ஆண்டில், பெரும் கூட்டிணைவு அடிப்பந்தாட்ட வீரர் ]]கோல் டக்கர் என்பருடன் உறவில் இருந்தார். இவர்கள் இருவரும் டிசம்பர் 2,2023 அன்று மெக்சிகோவின் துலூமில் திருமணம் செய்து கொண்டனர். ஜூலை 2024 இன் தொடக்கத்தில் தனது குழந்தையைப் பெற்றெடுத்தார்.
# நெல்சன் மண்டேலா பன்னாட்டு நாள்

**நெல்சன் மண்டேலா பன்னாட்டு நாள்** (*Nelson Mandela International Day*) என்பது தென்னாபிரிக்கத் தலைவர் நெல்சன் மண்டேலாவின் பிறந்த நாளான ஜூலை 18 ஆம் நாளைக் குறிக்க ஐக்கிய நாடுகள் அறிவித்த சிறப்பு நாளாகும்.  
இதற்காக 2009 ஆம் ஆண்டு நவம்பர் 10 ஆம் நாள் 192 நாடுகள் உறுப்புரிமையுள்ள ஐ.நா. பொதுச் சபையில் தீர்மானம் கொண்டு வரப்பட்டது. அந்தத் தீர்மானத்தில் இனங்களுக்கு இடையே நல்லுறவு ஏற்படவும், மனித உரிமைகளை மேம்படுத்தவும் ஆண்-பெண் சமம் என்ற நிலை ஏற்படவும் மண்டேலா பாடுபட்டார் என்றும், அவர் உழைப்பை நினைவு கூரும் வகையில் அவர் பிறந்த நாளை ஆண்டுதோறும் மண்டேலா சர்வதேச நாளாக கடைப்பிடிப்பது என்றும் குறிப்பிடப்பட்டு உள்ளது.  
இந்தத் தீர்மானத்துக்கு பெரும்பான்மையான உறுப்பினர்கள் ஆதரவு தெரிவிக்க அது நிறைவேற்றப்பட்டது.  
இதன் படி 2010ம் ஆண்டு ஜூலை மாதம் 18ம் நாள் முதன்முறையாக மண்டேலா பன்னாட்டு நாளாகக் கடைப்பிடிக்கப்படுகிறது. அப்போது அவருக்கு வயது 92வது பிறந்த நாளாகும்.
# தமிழ்நாடு கூட்டுறவு பால் உற்பத்தியாளர்கள் இணையம்

**தமிழ்நாடு கூட்டுறவு பால் உற்பத்தியாளர்கள் இணையம்** அல்லது **ஆவின்** (Tamil Nadu Co-operative Milk Producers' Federation Limited-AAVIN) என்பது பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்து வரும் தமிழக அரசின் பொதுத்துறை நிறுவனம் ஆகும். இது **ஆவின்** எனும் வணிகப்பெயரில் அழைக்கப்படுகிறது. இந்நிறுவனம் தமிழ்நாடு அரசின் பால்வளத் துறை அமைச்சகத்தின் கீழ் செயல்படுகிறது.
# தமிழ்நாடு கூட்டுறவு பால் உற்பத்தியாளர்கள் இணையம்

## வரலாறு

தமிழ்நாடு கூட்டுறவு பால் உற்பத்தியாளர்கள் இணையம் பிப்ரவரி 1 1981 அன்று முதல் பதிவு செய்யப்பட்டு இயங்கி வருகின்றது.
# தமிழ்நாடு கூட்டுறவு பால் உற்பத்தியாளர்கள் இணையம்

## விற்பனை செய்யப்படும் பால் வகைகள்

| சிப்பம் நிறம் | வகை/ரகம் | சிப்பம் நிறம் |  |
| --- | --- | --- | --- |
| சிவப்பு | முழுக் கொழுப்பு செறிந்த பால் | 6 % |  |
| பச்சை | நிலைப்படுத்திய பால் | 4.5 % |  |
| நீலம் | சமன்படுத்திய பால் | 3 % |  |
| மெஜன்டா | இருநிலை சமன்படுத்திய பால் | 1.5 % | } |
# தமிழ்நாடு கூட்டுறவு பால் உற்பத்தியாளர்கள் இணையம்

## மேலும் பார்க்க

- அமுல்
- மில்மா
- தூத்சாகர்
- நந்தினி
# யோகான் ஐன்றிச் சூல்ட்சு

**யோகான் ஐன்றிச் சூல்ட்சு** (*Johann Heinrich Schulze*, 12 மே 1687 - 10 அக்டோபர் 1744) என்பவர், மக்தபர்க் டியூச்சியில் உள்ள கோல்பிட்சு என்னும் இடத்தைச் சேர்ந்த ஒரு பேராசிரியரும் பல்துறை அறிஞரும் ஆவார். சுல்ட்சு மருத்துவம், வேதியியல், மெய்யியல், இறையியல் ஆகியவற்றைக் கற்றுத் தேர்ந்த பின்னர், ஆல்ட்டோர்ஃபிலும், ஆலேயிலும் உடற்கூற்றியலுக்கும், மேலும் பல துறைகளுக்கும் பேராசிரியராகப் பணியாற்றினார்.
# யோகான் ஐன்றிச் சூல்ட்சு

## குறிப்பிடத்தக்க கண்டுபிடிப்புக்கள்

வெள்ளிக் குளோரைடு, வெள்ளி நைத்திரேட்டு போன்ற சில வெள்ளியின் உப்புக்கள், ஒளிபடும்போது கருமையாக மாறுகின்றன என்னும் இவரது கண்டுபிடிப்பு மிகவும் முக்கியமான ஒன்று. 1724ல் இவர் செய்த ஆய்வு ஒன்றின் மூலம், கலப்பற்ற வெள்ளியிலும் பார்க்க, வெள்ளியும் சுண்ணத்தூளும் கலந்த கலவை குறைவான ஒளியையே த்ரிக்கின்றது எனக் கண்டார். இவரத்யு இந்தக் கண்டுபிடிப்பு பிற்காலத்தில் ஒளிப்படங்களின் கண்டுபிடிப்புக்கு வித்திட்டது.
# லாம் ச்சாவ் தீவு

**லாம் ச்சாவ் தீவு** (*Lam Chau Island*) ஹொங்கொங் ஆட்சிக்குட்பட்ட நிலப்பரப்பில் இருந்த ஒரு தீவாகும். இது ஹொங்கொங் தீவில் இருந்து கிட்டத்தட்ட 22 மைல்களுக்கு அப்பால் தென்சீனக் கடலில் அமைந்திருந்தது. இதன் நிலப்பரப்பு 0.08 கிலோ மீட்டர் மட்டுமே கொண்ட ஒரு குறுந்தீவாகும்.  
1990 ஆம் ஆண்டு இத் தீவு ஹொங்கொங் பன்னாட்டு விமான நிலையத்திற்கான தரை உருவாக்கப் பணியின் போது, இத்தீவில் இருந்த மலைக்குன்றுகள் தரைமட்டமாக்கப்பட்டு, சில கிலோ மீட்டர்களுக்கு அப்பால் இருந்த இன்னொரு தீவான செக் லொப் கொக் தீவு உடன் இணைக்கப்பட்டது. இந்த இரண்டு தீவுகளுக்கும் இடையிலான கடல் பரப்பு, பாரிய கடல் நிரப்பும் திட்டம் ஊடாக நிரப்பியே இரண்டு தீவுகளையும் இணைக்கப்பட்டன. இணைத்தப் பின்னரான நிலப்பரப்பளவு கிலோ மீட்டர்களாகும். இந்த நிலப்பரப்பில் தான் தற்போதைய ஹொங்கொங் பன்னாட்டு விமான நிலையம் அமைக்கப்பட்டுள்ளது.  
தற்போது இந்த "லாம் ச்சாவ் தீவு" ஹொங்கொங் அபிவிருத்தி திட்டங்களினால் மறைந்து போன தீவுகளில் ஒன்றாகும். இது தற்போது ஹொங்கொங்கின் முன்னாள் தீவுகள் எனும் பெயரை மட்டுமே கொண்டுள்ளது.
# ஜாவா சர்வர் பேஜஸ்

**JavaServer Pages (ஜாவா சர்வர் பேஜஸ்)** (**JSP** ) என்பது மென்பொருள் டெவெலப்பர்கள் Java வலைப் பயன்பாட்டு கண்டெய்னருக்கு (சேவையகம்) HTML, எக்ஸ்எம்எல் அல்லது பிற ஆவணங்களுடன் கோரிக்கை அனுப்பும் வலை கிளையண்டுக்கு பதிலளிக்க மாறக்கூடியவகையில் பிறப்பிக்கப்பட்ட வலைப்பக்கங்களை உருவாக்க அனுமதிக்கும் சேவையக ஜாவா தொழில்நுட்பம் ஆகும். கட்டமைப்பு ரீதியில், JSP Java servlets இன் உயர்நிலை சாராம்சமாகப் பார்க்கப்படும். JSP பக்கங்கள் சேவையகத்தில் ஏற்றப்படுகின்றன மற்றும் பெரும்பாலும் <code>.war</code> அல்லது <code>.ear</code> கோப்பு காப்பகத் தொகுப்பாக இருக்கும் J2EE வலைப் பயன்பாடு என்றழைக்கப்பட்ட கட்டமைக்கப்பட்ட சிறப்பு நிறுவல் Java சேவையகப் பொதியிலிருந்து இயக்கப்படுகின்றன.  
இந்தத் தொழில்நுட்பமானது Java குறியீடு மற்றும் குறிப்பிட்ட முன்வரையறுக்கப்பட்ட செயல்பாடுகளை நிலையான பக்க உள்ளடக்கங்களுக்கு உட்பொதிக்க அனுமதிக்கின்றது, மேலும் ஒவ்வொரு பக்கக் கோரிக்கையையும் நிகழ்நேரத்தில் சேவையகத்தில் தொகுக்கின்றது. Java சேவையகமும் (J2EE விவரக்குறிப்பு) மற்றும் பக்க ஸ்கிரிப்ட்டுகள் மற்றும்/அல்லது நீட்டிக்கப்பட்ட தனிப்பயன் நிரலாக்கமும் சேர்க்கப்பட்டு (ஏற்றப்படும் நிரல்கள் பயன்படுத்தும் நிகழ்நேர சூழலில்) ஹோஸ்ட் இயக்க முறைமையுடன் இணைந்துள்ள விர்ச்சுவல் மெஷின் (VM) என்றழைக்கப்படும் சிறப்பு முன் நிறுவப்பட்ட அடிப்படை நிரலால் இயக்கப்படுகின்றன, இந்த வகையே Java விர்ச்சுவல் மெஷின் (JVM) ஆக இருக்கின்றது.  
JSP தொடரியலானது *ஸ்கிரிப்ட்லெட்* மற்றும் *மார்க்-அப்* என்ற இரண்டு அடிப்படை வடிவங்களைக் கொண்டது, இருப்பினும் அடிப்படையில் பக்கமானது HTML அல்லது XML மார்க்-அப் ஆக இருக்கின்றது. ஸ்கிரிப்ட்லெட் டேக்கிங் (ஸ்கிரிப்ட்லெட் உறுப்புகள் என்று அழைக்கப்படுகின்றது)(வரையறுக்கப்பட்டது) மார்க்-அப் உடனான குறியீட்டு தொகுப்புகள் சரியான மார்க்-அப் ஆக இல்லை, மேலும் ஏதாவது Java சேவையகம் தொடர்பான API (எ.கா பைனரிகள் தாங்களாகவே இயங்கும் சேவையகங்கள் அல்லது தரவுத்தள இணைப்புகள் API அல்லது java அஞ்சல் API) அல்லது பக்கத்தின் JSP கோப்பு அல்லது கோப்பு நீட்சியில் பயன்படுத்தப்படுகின்ற சரியான அறிவிப்புகளை வழங்குகின்ற ஒரு HTML அல்லது XML பக்கத்தில் உட்பொதிக்கக்கூடிய மிகவும் சிறப்பான JSP API மொழிக் குறியீட்டை அனுமதிக்கின்றது. ஸ்கிரிப்லெட் தொகுப்புகள் தொகுப்புக்குள்ளாகவே நிறைவடைய கோரப்படவில்லை, அது அடுத்த தொகுப்பிலும் நிறைவடையலாம், அது ஒரு முழுமையான கூற்றாக முழுமையடையும் விதத்தில் தொகுப்பின் கடைசி வரி மட்டுமே தொகுப்புக்கு உள்ளாக தொடரியல் ரீதியாக நிறைவடைய வேண்டும் என்பது அவசியமாகும். உள்வரிக் குறியீட்டுப் பிரிவுகளைப் பிரிக்கும் இந்த அமைப்பு படிநிலையிலான ஸ்கிரிப்ட்டிங் என்று அழைக்கப்படுகின்றது, அதை நிலையான மார்க்-அப்பை சுற்றிலும் அதனை படிநிலையாக்குவதன் மூலம் மடிக்கலாம். நிகழ்நேரத்தில் (கிளையண்ட் கோரிக்கை நடைபெறும்போது) குறியீடானது தொகுக்கப்பட்டு மதிப்பிடப்படுகின்றது, ஆனால் குறீட்டைத் தொகுத்தல் பொதுவாக கோப்பின் குறியீட்டில் மாற்றம் நிகழும்போது மட்டுமே நிகழ்கிறது. JSP தொடரியல் JSP செயல்கள் என்றழைக்கப்படும் உள்ளமைக்கப்பட்ட செயல்பாட்டை செயல்படுத்தப் பயன்படும் கூடுதல் எக்ஸ்எம்எல்-போன்ற குறிச்சொற்களைச் சேர்க்கின்றது. கூடுதலாக, தொழில்நுட்பமானது தரம் வாய்ந்த HTML அல்லது XML குறிச்சொற்களுக்கு நீட்டிப்புகளாகச் செயல்படும் JSP குறிச்சொல் நூலகங்களின் உருவாக்கத்திற்கு அனுமதிக்கின்றது. JVM இயக்கும் குறிச்சொல் நூலகங்கள் web server இன் நீட்டிக்கும் செயல்திறனின் தளம் சாரா வழியை வழங்குகின்றது. அனைத்து நிறுவனங்களும் உருவாக்குகின்ற Java சேவையகங்கள் என்பது J2EE விவரக்குறிப்பு இணக்கமானதாக இல்லை என்பதை நினைவில் கொள்க.
# ஜாவா சர்வர் பேஜஸ்

## வரலாறு

JSP 1.0 விவரக்குறிப்பு 1999 இல் Java இன் ASP மற்றும் PHP ஆகியவற்றுக்கான பதிலாக வெளியிடப்பட்டிருந்தது. servlets மற்றும் JSPகள் உண்மையில் சன் மைக்ரோசிஸ்டம்ஸ்ஸில் உருவாக்கப்பட்டது. JSP விவரக்குறிப்பின் பதிப்பு 1.2 உடனான தொடக்கத்தில், JavaServer Pages (ஜாவா சர்வர் பேஜஸ்) Java சமூகச் செயலாக்கத்தின் கீழ் உருவாக்கப்பட்டது. JSR 53 என்பது JSP 1.2 மற்றும் Servlet 2.3 இரண்டின் விவரக்குறிப்புகளை வரையறுக்கின்றது, மேலும் JSR 152 என்பது JSP 2.0 விவரக்குறிப்பை வரையறுக்கின்றது. மே 2006 இன் படி JSP 2.1 விவரக்குறிப்பு Java EE 5 இன் பகுதியாக JSR 245 கீழ் வெளியிடப்பட்டது.
# ஜாவா சர்வர் பேஜஸ்

## எடுத்துக்காட்டு

JSPகள் servlets க்குள் JSP தொகுப்பி மூலமாகத் தொகுக்கப்படுகின்றன. தொகுப்பான், Java குறியீட்டில் ஒரு servlet ஐ உருவாக்கி, பின்னர் அது Java தொகுப்பியின் மூலம் தொகுக்கப்படலாம் அல்லது அது நேரடியாக இயக்கக்கூடிய பைட் குறியீடாக servlet ஐ தொகுக்கலாம். JSPகள் இயக்கத்தில் மொழிமாற்றப்பட முடியும், இது மாற்றங்களை மறுநினைவேற்ற எடுக்கும் நேரத்தைக் குறைக்கின்றது.  
JSP தொகுப்பி servlet க்காக Java மூலக் குறியீட்டை உருவாக்கினாலும் அல்லது பைட் குறியீட்டை நேரடியாக வெளிப்படுத்தினாலும், அது JSP தொகுப்பி Java servlet க்குள் பக்கத்தை எவ்வாறு உருமாற்றம் செய்கின்றது என்பதைப் புரிந்துகொள்ள உதவிகரமாக இருக்கின்றது. எடுத்துக்காட்டாக, பின்வரும் உள்ளீடு JSP ஐயும், அதன் விளைவாக உருவாக்கப்படுகின்றது Java Servlet ஐயும் கருதலாம்.  
**உள்ளீடு JSP**
<source lang="html4strict">
<%@ page errorPage="myerror.jsp" %>
<%@ page import="com.foo.bar" %>  
<html>
<head>
<%! int serverInstanceVariable = 1;%>  
<% int localStackBasedVariable = 1; %>
<table><td>
<tr><td><%= toStringOrBlank( "expanded inline data " + 1 ) %></td></tr><td>
</source>
</td></td></table>  
**முடிவு servlet**
<source lang="java">
package jsp_servlet;
import java.util.*;
import java.io.*;
import javax.servlet.*;
import javax.servlet.http.*;
import javax.servlet.jsp.*;
import javax.servlet.jsp.tagext.*;  
import com.foo.bar; // Imported as a result of <%@ page import="com.foo.bar" %>
import …  
class _myservlet implements javax.servlet.Servlet, javax.servlet.jsp.HttpJspPage {
// Inserted as a
// result of <%! int serverInstanceVariable = 1;%>
int serverInstanceVariable = 1;
…  
public void _jspService( javax.servlet.http.HttpServletRequest request,
javax.servlet.http.HttpServletResponse response )
throws javax.servlet.ServletException,
java.io.IOException
{
javax.servlet.ServletConfig config = …; // Get the servlet config
Object page = this;
PageContext pageContext = …; // Get the page context for this request
javax.servlet.jsp.JspWriter out = pageContext.getOut;
HttpSession session = request.getSession( true );
try {
out.print( "<html>\r\n" );
out.print( "<head>\r\n" );
…
// From <% int localStackBasedVariable = 1; %>
int localStackBasedVariable = 1;
…
out.print( "<table><td>\r\n" );
out.print( " <tr><td>" );
// From <%= toStringOrBlank( "expanded inline data " + 1 ) %>
out.print( toStringOrBlank( "expanded inline data " + 1 ) );
out.print( " </td></tr><td>\r\n" );
…
} catch ( Exception _exception ) {
// Clean up and redirect to error page in <%@ page errorPage="myerror.jsp" %>
}
}
}
</source>
</td></td></table>
# ஜாவா சர்வர் பேஜஸ்

## JSP 2.0

புதிய JSP விவரக்குறிப்பின் புதிய பதிப்பானது புரோக்ராமரின் உற்பத்தித் திறனை அதிகரிக்க உதவும் புதிய அம்சங்களை உள்ளடக்கியது. அவை பின்வருமாறு:  
- டெவலப்பர்கள் Velocity-நடையில் டெம்ப்ளேட்களை (அதுபோன்று பிறவற்றையும்) உருவாக்க அனுமதிக்கும் எக்ஸ்பிரஷன் மொழி (EL).
- அளவுரு மதிப்புகளை காண்பிக்க வேகமான/எளிதான வழி.
- உள்ளமைப் பீன்களை வழிச்செலுத்த தெளிவான வழி.  
Java EE 5 தளத்தில், J2SE 5.0 ஆல் அறிமுகப்படுத்தப்பட்ட Java மொழி விளக்கங்களைப் பயன்பாட்டுக்கு கொண்டுவருவதன் மூலம் மேம்பாட்டின் மையம் எளிமையாகின்றது. JSP குறிச்சொல் கையாளர்கள் மற்றும் சூழல் கேட்போர் ஆகியவற்றில் சார்புநிலை உட்செலுத்துதலுக்கான விளக்கங்களை வரையறுப்பதன் மூலம் JSP 2.1 இந்த இலக்கை ஆதரிக்கின்றது.  
Java EE 5 விளக்கத்தின் மற்றொரு முக்கிய கருதுகோளாக JavaServer Pages (ஜாவா சர்வர் பேஜஸ்) (JSP), JavaServer முகங்கள் (JSF) மற்றும் JavaServer Pages (ஜாவா சர்வர் பேஜஸ்) தரநிலை குறிச்சொல் நூலகம் (JSTL) ஆகிய அதன் வலை ஒருங்கிணைப்பு தொழில்நுட்பங்களின் நேர்படுத்தல் இருக்கின்றது.  
இந்த நேர்படுத்தல் முயற்சியின் வெளிப்பாடாக ஒன்றிணைந்த எக்ஸ்பிரஷன் மொழி (EL) இருக்கின்றது, இது JSP 2.0 மற்றும் JSF 1.1 ஆகியவற்றால் வரையறுக்கப்பட்ட எக்ஸ்பிரஷன் மொழிகளை ஒருங்கிணைக்கின்றது.  
நேர்படுத்தல் பணியில் வெளிவந்த ஒருங்கிணைந்த EL இன் முதன்மை அம்சங்கள்:
செருகக்ககூடிய API ஆனது Java ஆப்ஜெக்ட்களில் மாறிகள் குறிப்புகளை உறுதி செய்யவும் இந்த Java ஆப்ஜெக்ட்களுக்குப் பொருந்தும் பண்புகளை உறுதி செய்யவும் வேறுபட்ட கோவைகளுக்கு ஆதரவளிக்கின்றது. இது வழக்கமான கோவை நகல்கள் பக்கம் செயல்படுத்தப்படும் போதும் ரெண்டர் செய்யப்படும் போதும் உடனடியாக மதிப்பிடப்படுவது போல் அல்லாமல், தேவைப்படும் போது குறிச்சொல் கையாளரால் மதிப்பிடப்படலாம், மேலும்
இது ஒரு ஒதுக்கல் செயல்பாட்டில் வலது பக்கத்தில் தோன்றும் l-மதிப்பு கோவையை ஆதரிக்கின்றது. l-மதிப்பாகப் பயன்படுத்தும்போது, ஒரு EL கோவையானது தரவு கட்டமைப்புக்கு குறிப்பை குறிக்கின்றது.
புதிய ஒருங்கிணைந்த EL என்பது JSP 2.1 விவரக்குறிப்புடன் வழங்கப்படுகின்ற அதன் சொந்த விவரக்குறிப்பு ஆவணத்தில் வரையறுக்கப்படுகின்றது.  
தற்போது உள்ளுணர்வு வழியில் JSF கூறுகளைக் கொண்டு பயன்படுத்த முடிந்த JSTL மீள்செயல் குறிச்சொற்கள் போன்ற ஒருங்கிணைந்த EL, JSTL குறிச்சொற்களுக்கு நன்றிகள்.  
JSP 2.1, Servlet 2.5 விவரக்குறிப்புகளை அதன் வலைப் பொருட்களுக்கு ஊக்கமளிக்கின்றது.
# தொடர்நிகழ்வு வரைபடம்

**தொடர்நிகழ்வு வரைபடம்** என்பது ஒருங்கிணைந்த மாடலிங் மொழியில் (யுனிஃபைட் மாடலிங் லாங்குவேஜ்) (UML) உள்ள ஒருவகை இடைவினை (interaction) வரைபடம் ஆகும். இது செயல்கள் ஒன்றுடன் ஒன்று எவ்வாறு இயங்குகிறது என்பதையும் எந்த வரிசையில் இயங்குகிறது என்பதையும் காண்பிக்கிறது. செய்தி தொடர்வரிசை விளக்கப்படத்தின் ஒரு சுருக்க வடிவமே இதுவாகும்.  
தொடர்நிகழ்வு வரைபடங்கள் சிலநேரங்களில் நிகழ்வு பின் தொடருதல் வரைபடங்கள், நிகழ்வு காட்சி, மற்றும் நேர வரைபடங்கள் என்ற பெயர்களில் அழைக்கப்படுகின்றன.
# தொடர்நிகழ்வு வரைபடம்

## மேலோட்டப் பார்வை

ஒரு நிகழ்வு வரைபடத்தில், இணையான செங்குத்துக்கோடுகளாக ("லைஃப்லைன்கள்"), பல்வேறு செயல்கள் அல்லது ஒரே நேரத்தில் இருக்கும் ஆப்ஜெக்ட்கள் மற்றும் அவற்றுக்கு இடையே பரிமாறிக்கொள்ளப்படும் செய்திகள் கிடைமட்ட அம்புக்குறிகள் ஆகியவை அவை நிகழும் வரிசையிலேயே காண்பிக்கப்படும். இது எளிய நிகழ்நேர காட்சிகளை படங்கள் மூலமாக காண உதவுகிறது.  
எடுத்துக்காட்டாக, வலதுபுறத்தில் உள்ள UML 1.x வரைபடம் ஒரு (எளிய) *உணவக அமைப்பின்* செய்திகளின் தொடர்ச்சியை விளக்குகிறது. இந்த வரைபடத்தில் ஒரு வாடிக்கையாளர் உணவையும் ஒயினையும் ஆர்டர் செய்வதும் ஒயினைக் குடிப்பதும், உணவு உண்பதும் இறுதியாக உணவுக்கு பணம் செலுத்துவதும் காண்பிக்கப்படுகிறது. கீழ்ப்புறமாக நீட்டிக்கப்படும் புள்ளியிட்ட கோடுகள் நேரவரம்பைக் காண்பிக்கின்றன, *நேரம் மேலிருந்து கீழ்நோக்கி செல்கிறது* . ஒரு செயல்படுநரிடமிருந்து (actor) அல்லது ஆப்ஜெக்ட்டிடமிருந்து பிற ஆப்ஜெக்ட்களுக்கு வழங்கப்படும் செய்திகளை (தூண்டிகள்) அம்புக்குறிகள் காண்பிக்கின்றன. எடுத்துக்காட்டாக, வாடிக்கையாளர் 'pay' என்ற செய்தியை Cashier க்கு அனுப்புகிறார். அரை அம்புக்குறிகள் ஒத்திசையா முறை அழைப்புகளைக் காட்டுகின்றன.  
UML 2.0 தொடர்நிகழ்வு வரைபடமானது UML 1.x தொடர்நிகழ்வின் அதே குறியீடுகளை ஆதரிப்பதோடு சாதாரண நிகழ்வு போக்குகளின் மாதிரியிடுதலுக்கு கூடுதல் மாறுபாடுகளை வழங்குகிறது.
# தொடர்நிகழ்வு வரைபடம்

## வரைபட கட்டுமான அடுக்குகள்

லைஃப்லைன் ஒரு ஆப்ஜெக்டுடையதாக இருந்தால் அது ஒரு ரோலைக் காண்பிக்கும். அந்த நிகழ்வை வெறுமையாக விடுவது அநாமதேய மற்றும் பெயரற்ற நேர்வுகளைக் குறிக்கக்கூடும் என்பதை நினைவில் கொள்க.  
இடைவினைகளைக் காண்பிக்க செய்திகள் பயன்படுத்தப்படுகின்றன. அவை செய்தி பெயர் மேலே எழுதப்பட்ட கிடைமட்ட அம்புக்குறிகள் ஆகும். நிரப்பப்பட்ட முனைகளைக் கொண்ட அடர்த்தியான அம்புக்குறிகள் ஒத்திசைவு அழைப்புகள், கோட்டு முனைகளைக் கொண்ட அடர்த்தியான அம்புக்குறிகள் ஒத்திசையா அழைப்புகள் மற்றும் கோட்டு முனைகளைக் கொண்ட இடைவெளியிட்ட அம்புக்குறிகள் பதில் செய்திகள் ஆகும். இந்த வரையறை UML 2 ஐ பொறுத்த வரை சரியானது, ஆனால் UML 1.x இலிருந்து கணிசமான அளவுக்கு வேறுபடுகிறது.  
செயல்படுத்தல் பெட்டிகள் அல்லது முறைமை-அழைப்பு பெட்டிகள் என்பவை லைஃப்லன்களுக்கு மேல்பகுதியில் வரையப்படும் வெற்று செவ்வகங்கள் ஆகும். இவை ஒரு செய்திக்கு மறுமொழியாக செய்யப்படும் செயல்களைக் குறிக்கும் (UML இல் இயக்கக்குறிப்புகள்).  
ஆப்ஜெக்ட்களின் அழைப்பு முறைகள் அவையே செய்திகளைப் பயன்படுத்தக்கூடும் மற்றும் கூடுதல் நிலை செயல்படுத்தலுக்கு அவை எவற்றின் மீது வேண்டுமானாலும் புதிய செயல்படுத்தல் பெட்டிகளைச் சேர்க்க்கூடும்.  
ஒரு ஆப்ஜெக்ட் அழிக்கப்படும்போது (நினைவகத்தில் இருந்து அகற்றப்படுதல்), ஒரு லைஃப்லைனுக்கு மேல்பகுதியில் X வரையப்படுகிறது. அதற்கு கீழே இடைவெளியிட்ட கோடுகள் வரையப்படுவது நிறுத்தப்படும் (ஆனாலும், இந்த நிலை முதல் எடுத்துக்காட்டில் கிடையாது). அது ஆப்ஜெக்டிலிருந்தே அல்லது மற்றொன்றிலிருந்து வரப்பெற்ற ஒரு செய்தியின் முடிவாக இருக்க வேண்டும்.  
வரைபடத்துக்கு வெளியே இருந்து அனுப்பப்படும் ஒரு செய்தியானது ஒரு நிரப்பப்பட்ட வட்டத்தின் மூலம் காண்பிக்கப்படும் (UML இல் "அறியப்பட்ட செய்தி") அல்லது ஒரு தொடர்நிகழ்வு வரைபடத்தின் கரையிலிருந்து (UML இல் "கேட்") காண்பிக்கப்படும்.  
தொடர்நிகழ்வு வரைபடங்களின் திறன்களை UML 2 கணிசமான அளவுக்கு மேம்படுத்தின. பெரும்பாலான மேம்பாடுகள் *இடைவினை துண்டுகள்* என்பதை அடிப்படையாகக் கொண்டவை. இது ஒரு மொத்த இடைவினையின் சிறிய துண்டுகளைக் காண்பிக்கிறது. பல இடைவினை துண்டுகள் ஒன்றாக இணைக்கப்பட்டு பலவகையான *இணைப்பு துண்டுகளை* உருவாக்குகின்றன, பின்னர் இவை இணையியல், நிபந்தனை கிளைகள், விருப்ப இடைவினைகள் போன்ற மாதிரி இடைவினைகளுக்கு பயன்படுத்தப்படுகின்றன.
# தொடர்நிகழ்வு வரைபடம்

## பயன்பாடு மற்றும் வரம்புகள்

சில அமைப்புகளில் சிறிய, நிலைத்த எண்ணிக்கையாலான ஆப்ஜெக்ட்கள் மற்றும் நடைமுறைகள் ஆகியவற்றுக்கு இடையேயான குறிப்பிட்ட செய்திகளின் தொடர்நிகழ்வுகள் மூலம் வெளிப்படுத்தப்படக்கூடிய எளிய டைனமிக் நடத்தை இருக்கக்கூடும். அவ்வாறான நிலைகளில் தொடர்நிகழ்வு வரைபடங்கள் அமைப்பின் நடத்தையை முழுமையாக குறிப்பிடும். ஆனால் பெரும்பாலும், நடத்தை என்பது அதிக சிக்கலானது, எடுத்துக்காட்டாக, தொடர்புகொள்ளும் ஆப்ஜெக்ட்களின் எண்ணிக்கை மிகவும் அதிகமாக அல்லது அதிக அளவில் மாறக்கூடியதாக இருக்கும்போது, ஏராளமான கிளை புள்ளிகள் (எ.கா. விலக்கங்கள்) இருக்கும்போது, சிக்கலான மறுசெய்கைகள் இருக்கும்போது அல்லது ஆதார போட்டி ஏற்படும்போது போன்ற சூழல்கள்.இவ்வாறான நிலைகளில், தொடர்நிகழ்வு வரைபடங்களால் அமைப்பின் நடத்தையை முழுவதுமாக விளக்க முடியாது, ஆனால் அவை அமைப்பின் பொதுவான பயன் நிலைகளை குறிப்பிடுதல், அதன் நடத்தையில் சிறிய அளவிலான விவரங்கள் மற்றும் நடத்தையின் எளிமைப்படுத்தப்பட்ட மேலோட்டப் பார்வைகள் ஆகியவற்றைச் செய்ய முடியும்.
# வோட்கா

**ஓட்கா** அல்லது **வோட்கா** (*vodca*, , **வொத்கா**) என்பது பெரும்பாலும் தண்ணீர் மற்றும் எத்தனால் கலந்த, காய்ச்சிவடித்தல் மூலம் தூய்மையாக்கப்படும் மதுபானம் ஆகும். நொதித்த பொருட்கள், அதாவது தானியங்கள் (பொதுவாக கம்பு அல்லது கோதுமை), உருளைக்கிழங்கு அல்லது சர்க்கரைவள்ளிக்கிழங்குகரும்புச் சாறு கழிவு ஆகியவற்றிலிருந்து பல தடவை காய்ச்சி வடிக்கப்பட்டு ஓட்கா தயாரிக்கப்படுகிறது.
அது சொற்ப அளவில், நறுமணமூட்டும் பொருட்கள் அல்லது விரும்பத்தகாத கழிவுப்பொருட்களையும் கொண்டிருக்கலாம்.  
பொதுவாக ஓட்கா, பரும அளவில் 35 முதல் 50 சதவீதம் வரை ஆல்கஹால் கொண்டிருக்கும். முதல்தர ரஷ்யன், லிதுவேனியன் மற்றும் போலிஷ் ஓட்கா 40% கொண்டிருக்கும் (80% புரூப்). இது 1894 ஆம் ஆண்டில்இல் மூன்றாம் அலெக்சாண்டர் அறிமுகப்படுத்திய ஓட்கா தயாரிப்புக்கான ரஷ்ய தரம் என்று கற்பித்துக் கூறலாம். மாஸ்கோவில் உள்ள ஓட்கா அருங்காட்சியகத்தின் கூற்றுப்படி, ரஷ்ய வேதியியல் வல்லுநர் திமீத்ரி மெண்டெலீவ் (ஆவர்த்தன அட்டவணை தயாரித்து புகழ் பெற்றவர்) மிகப் பொருத்தமான ஆல்கஹால் அளவு 38% என்பதைக் கண்டுபிடித்தார். என்றாலும் அவர் காலத்தில் மதுபானங்களுக்கு அவற்றின் வலிமையைப் பொறுத்தே வரி நிர்ணயிக்கப்பட்டதால், கணக்கிடுவதற்கு வசதியாக 40 சதவீதமாக எடுத்துக்கொள்ளப்பட்டது.  
சில அரசாங்கங்கள் "ஓட்கா" என்று அழைக்கப்படவிருக்கும் மதுவிற்கு குறைந்தபட்ச ஆல்கஹால் அளவை நிர்ணயித்துள்ளன. உதாரணமாக, ஐரோப்பிய யூனியன், பரும அளவில் குறைந்தபட்சம் 37.5 % ஆல்கஹால் அளவை நிர்ணயித்துள்ளது.  
ஓட்காவானது பாரம்பரியமாக கிழக்கு ஐரோப்பிய மற்றும் ஓட்கா வளையத்துக்குள் வரும் நோர்டிக் நாடுகளில் அப்பழுக்கற்றதாக குடிக்கப்படுகிறது. என்றாலும், மற்ற இடங்களில் அது மிகப் பிரபலமாக இருப்பதற்கு, பிளடி மேரி, ஸ்க்ரூடிரைவர், வொயிட் ரஷ்யன், ஓட்கா டானிக் மற்றும் ஓட்கா மார்டினி போன்ற காக்டெய்ல் மற்றும் இதர கலப்பு மது வகைகள் தயாரிப்பில் பயனுள்ளதாக இருப்பதுதான் காரணம்.
# வோட்கா

## பெயர்வரலாறு

*என்சைக்கிளோபீடியா பிரிட்டானிக்காவின்படி* "ஓட்கா" என்பது *voda* என்ற ரஷ்ய வார்த்தை (தண்ணீர்) மற்றும் *woda* என்ற போலிஷ் வார்த்தையின் சுருக்கம் ஆகும். இந்த வார்த்தை முதன்முதலில் 1405 ஆம் ஆண்டில் போலந்தின் சாண்டோமியர்ஸ் அரசின் நீதிமன்ற ஆவணங்களில் பதிவு செய்யப்பட்டுள்ளது; இச்சமயத்தில் இந்த வார்த்தை மருந்துகள் மற்றும் ஒப்பனைப் பொருட்களைக் குறித்தது.  
பல ரஷ்ய மருந்து பட்டியல்கள் "vodka of bread wine" (водка хлебного вина *vodka khlebnogo vina* ) மற்றும் "vodka in half of bread wine" (водка полу хлебного вина *vodka polu khlebnogo vina*) என்ற குறிச்சொற்களையும் கொண்டிருக்கின்றன. மருந்துகளின் அடிப்படையாக ஆல்கஹால் வெகு காலமாக பயன்படுத்தப்பட்டு வருவதால் "ஓட்கா" என்ற வார்த்தையானது *vodit’*, *razvodit’* (водить, разводить), என்ற வினைச்சொல்லில் இருந்து பெறப்பட்ட ஒரு பெயர்ச்சொல்லாக இருக்கலாம் என்று உணரப்படுகிறது. இதற்கு "நீர் சேர்த்து அடர்த்தி குன்ற வை" என்று பொருள்.  
*ரொட்டி மது* என்பது *திராட்சை மது* போலில்லாமல் தானியங்களில் இருந்து தயாரிக்கப்படும் ஆல்கஹாலில் இருந்து காய்ச்சி வடிக்கப்படும் சாராயம் ஆகும். அதனாலேயே "ரொட்டி மதுவின் ஓட்கா", காய்ச்சி வடிக்கப்பட்ட தானிய சாராயத்தில் நீர் சேர்த்து அடர்த்தி குறைக்கப்பட்டதாக இருக்கும்.  
"ஓட்கா" என்ற வார்த்தையை கையெழுத்துப் பிரதிகள் மற்றும் *lubok* (лубок, comicகின் ரஷ்ய முன்மாதிரியான எழுத்துக்களுடன் கூடிய சித்திர விளக்கங்கள்) ஆகியவற்றில் காண முடிந்தாலும், அது 19 ஆம் நூற்றாண்டின் மத்தியில்தான் ரஷ்ய அகராதிகளில் தோன்ற ஆரம்பித்தது.  
"ஓட்கா" மற்றும் "தண்ணீர்" இடையில் இருந்திருக்கக்கூடிய மற்றொரு தொடர்பு இடைக் காலத்து மதுபானமாகிய அக்வா விட்டே (லத்தீன் மொழியில் "உயிர் தண்ணீர்" என்று பொருள்) ஆகும். போலிஷ் "okowita", Ukrainian *оковита*, அல்லது பெலாரஷ்யன் *акавіта* ஆகிய வார்த்தைகளும் இதையே எதிரொலிக்கின்றன. விஸ்கியும் இது போல ஐரிஷ் /ஸ்காட்டிஷ் கேலிக் *uisce beatha* /uisge-beatha* ஒத்த பெயர் வரலாறைக் கொண்டிருப்பதை கவனிக்கவும்.)*.  
ஓட்கா தோன்றியிருக்க வாய்ப்புள்ள இடங்களில் வசிப்பவர்கள் ஓட்காவிற்கு, "எரிக்க": ; , என்று பொருள்படும் *horilka*; ; ; ; Samogitian என்ற பெயர்களை வைத்திருக்கிறார்கள். degtėnė என்று கொச்சையாகவும் பழமொழிகளிலும் பயன்பாட்டில் உள்ளது ); ; . 17 மற்றும் 18 ஆம் நூற்றாண்டுகளில், ரஷ்ய மொழியில் горящее вино (''goryashchee vino', "எரிக்கும் மது") என்று பரவலாக அழைக்கப்பட்டது. Danish; brændavin; ஆகியவற்றுடன் ஒப்பிட்டுப் பார்க்கவும். (கடைசியாக கூறப்பட்ட வரையறைகள் அதீத போதையூட்டும் மது வகைகளைக் குறித்தபோதிலும்).  
அதீத போதையூட்டும் மது வகைகள் ஸ்லாவிக்/பால்டிக் தொன்மை வழக்கில் "பச்சை மது" என்றும் ரஷ்ய மொழியில் *zelyonoye vino*, லிதுவேனிய மொழியில் *žalias vynas*) என்றும் அழைக்கப்படுகின்றன.
# வோட்கா

## வரலாறு

14 ஆம் நூற்றாண்டில் ரஷ்யாவில் ஓட்கா தோன்றியது என்று *என்சைக்கிளோபீடியா பிரிட்டானிக்கா* தெரிவிக்கிறது. ஓட்காவின் மூலம் இதுதான் என்று உறுதியாக சொல்லமுடியாவிட்டாலும், தானிய பயிர் பிராந்தியங்களான ரஷ்யா, பெலாரஸ், லிதுவேனியா, உக்ரைன் மற்றும் போலந்து ஆகிய மேற்கத்திய நாடுகளில்தான் தோன்றி இருக்கும் என்று நம்பப்படுகிறது. அது ஸ்காண்டிநேவியாவிலும் நீண்டகால பாரம்பரியத்தைக் கொண்டுள்ளது. பல நூற்றாண்டுகளாக பானங்கள் சொற்ப அளவு ஆல்கஹாலையே கொண்டிருந்தன. அதிகபட்சமாக சுமார் 14% என்றும் இயற்கை நொதித்தல் முறையில் இந்த அளவுதான் எட்டப்படும் என்றும் மதிப்பிடப்பட்டுள்ளது. "The burning of wine" என்ற காய்ச்சிவடிக்க உகந்த வடிக்கலாம், எட்டாம் நூற்றாண்டில் கண்டுபிடிக்கப்பட்டது.
# வோட்கா

## வரலாறு

### ரஷ்யா

"ஓட்கா" என்ற பெயரானது ரஷ்யன் வோடா ("தண்ணீர்") என்பதன் வார்த்தை சுருக்கம் என்று *என்சைக்ளோபீடியா பிரிட்டானிகா* தெரிவிக்கிறது. ஆரம்பத்தில் அது *ஓட்கா* என்று அழைக்கப்படவில்லை. மாறாக, *ரொட்டி மது* (хлебное вино; *khlebnoye vino*) என்ற வார்த்தையே பயன்படுத்தப்பட்டது. 18 ஆம் நூற்றாண்டின் மத்திவரை, அது குறைந்த அளவு ஆல்கஹால், அதாவது பரும அளவில் 40 சதவீதத்திற்கு மிகைப்படாமல் கொண்டிருந்தது. விலைமிகுந்த இந்த மது பெரும்பாலும் பொது விடுதிகளில் மட்டுமே விற்கப்பட்டது. *ஓட்கா* என்ற வார்த்தை ஏற்கனவே உபயோகத்தில் இருந்துவந்ததுதான் என்றாலும், அது பரும அளவில் 75 சதவீதம் வரை ஆல்கஹால் உள்ளடக்கத்துடன் மருத்துவத்திற்காக தயாரிக்கப்பட்ட மூலிகை டிங்க்சர்களைக் (அப்சிந்தே போன்றது) குறித்தது.  
*ஓட்கா* என்ற வார்த்தை (அதன் நவீன அர்த்தத்தில்), ரஷ்ய அலுவல் ஆவணத்தில் எலிசபெத் மகாராணியால் ஜூன் 8, 1751 அன்று வெளியிடப்பட்ட தீர்ப்பாணையத்தில் இடம்பெற்ற எழுத்துபூர்வமான முதல் பயன்பாடு ஆகும். இது ஓட்கா தொழிற்சாலைகளின் உரிமையை ஒழுங்கமைத்தது. ஜார் மன்னராட்சியில் அரசின் நிதி ஆதாரத்திற்கு ஓட்கா மீதான வரி முக்கிய மூலப்பொருளாக இருந்தது. சமயங்களில் நாட்டு வருமானத்தில் 40 சதவீதம்வரை வருமானம் தேடித் தந்தது. 1860 ஆம் ஆண்டுகளில், உள்நாட்டுத் தயாரிப்பான ஓட்கா விற்பனையை ஊக்குவிக்கும் கொள்கையை அரசு மேற்கொண்டதையடுத்து, பெருமளவிலான ரஷ்யர்களின் விருப்ப பானமாக மாறியது. 1863 ஆம் ஆண்டில் ஓட்கா மீதான அரசின் தனியுரிமை நீக்கப்பட்டது. இது விலைச் சரிவை ஏற்படுத்தி சாமான்ய குடிமக்களையும் சென்றடையச் செய்தது. 1911 ஆம் ஆண்டில் ரஷ்யாவில் உபயோகிக்கப்பட்ட மொத்த ஆல்கஹாலில் ஓட்காவின் பங்கு 89% ஆகும். இருபதாம் நூற்றாண்டின்போது இந்த நிலையில் ஏற்றத்தாழ்வுகள் இருந்தபோதிலும், ஓட்காவின் பயன்பாடு எப்போதுமே அதிக அளவில்தான் இருந்துள்ளது. சமீபத்திய (2001) மதிப்பீடு, ஓட்காவின் பங்கு 70% என்று தெரிவிக்கிறது. இன்று பிரபலமாக உள்ள ரஷ்யன் ஓட்கா தயாரிப்பாளர்கள் அல்லது பிராண்டுகளில் (இன்னும் பல வகைகளுடன்) ஸ்டோளிச்னயா மற்றும் ரஷ்யன் ஸ்டாண்டர்ட் குறிப்பிடத்தகுந்தவை.
# வோட்கா

## வரலாறு

### உக்ரைன்

ஹோரில்கா என்பது "ஓட்கா"வை குறிக்கும் உக்ரைனிய சொல் ஆகும். இந்த உக்ரைனிய ("горіти") சொல்லின் பொருள் - "எரிக்க" என்பதாகும். ஹோரில்கா என்பது உக்ரைனிய மொழியின் பரம்பரவியலுக்கு ஏற்ப நிலவொளி, விஸ்கி அல்லது மற்ற வலிமையான சாராயங்களைக் குறிக்க பயன்படுத்தப்படலாம். கிழக்கு ஸ்லாவிய மக்கள் மத்தியில் *ஹோர்லிகா* என்ற வார்த்தையானது உக்ரைனை மூலமாகக் கொண்ட ஓட்காவை வலியுறுத்திக்கூற பயன்படுத்தப்படுகிறது. உதாரணமாக, நிக்கோலாய் கோகோலின் வரலாற்று புதினம் *டாரஸ் பல்பா* வைப் பார்ப்போம்: "மற்றும் எங்களுக்கு நிறைய ஹோர்லிகா கொண்டு வரவும்; ஆனால் உலர்ந்த திராட்சைகள் சேர்த்த பகட்டான வகை அல்லது வேறு பகட்டுப் பொருட்கள் சேர்த்தது வேண்டாம் - தூய்மையான வகை ஹோர்லிகா கொண்டு வந்து எங்களுக்கு களிப்பு, விளையாட்டுத்தனம் மற்றும் மூர்க்கத்தனம் அளிக்கும் அந்தக் கொடூர திரவத்தைத் கொடுங்கள்." சேர்த்தும்கூட தயாரிக்கப்படுகின்றன. ரஷ்யன் ஓட்காவைவிட ஹோர்லிகா வலிமையானதாகவும் காரம் மிகுந்திருப்பதாகவும் ஒரு சிலர் கோருகின்றனர்.
# வோட்கா

## இன்றைய நிலவரம்

தற்போது உலகின் பிரபல மதுக்களில் ஓட்காவும் ஒன்று. 1950 ஆம் ஆண்டுக்கு முன்பு அது ஐரோப்பாவுக்கு வெளியே மிக அரிதாகவே பயன்படுத்தப்பட்டது. 1975 ஆம் ஆண்டு வாக்கில் அமெரிக்காவில் ஓட்கா விற்பனை, அந்நாட்டின் பிரபல வலிமையான பௌர்போன் மது விற்பனையை பின்னுக்குத் தள்ளிவிட்டது. 20 ஆம் நூற்றாண்டின் பின்பாதியில் ஓட்கா பிரபலமடைய, "இந்த மதுபானம் உங்களை பேச்சு-மூச்சு இன்றி இருக்கச் செய்யும்" என்ற புகழும் ஒரு காரணமாக இருந்தது. ஒரு விளம்பரம் கோரியது போல், சுவாசத்தில் மதுவின் வாடையை கண்டுபிடிக்கவே முடியாது. மேலும், அதன் நடுநிலையான மணம் பல வகை பானங்களில் கலக்க அனுமதிப்பதன் மூலம் பிற மது வகைகளுக்கு, குறிப்பாக மார்ட்டினி போன்ற பாரம்பரிய பானங்களில் ஜின்னுக்கு மாற்றீடாக உள்ளது.  
தி பெங்குயின் புக் ஆப் ஸ்பிரிட்ஸ் அண்ட் லிக்கர்ஸ் இவ்வாறு குறிப்பிடப்பட்டுள்ளது: "மதுக்களின் நறுமணத்திற்காக சேர்க்கப்படும் பியுசல் ஆயில் மற்றும் கஞ்சிநேர்ஸ் போன்ற கலப்படங்கள் இதில் சிறிதளவே என்பது 'பாதுகாப்பான' மது (போதையேற்றும் திறனை குறிக்காது) என்ற உணர்வைத் தந்தாலும், அதிக உபயோகம் பின்விளைவுகளை ஏற்படுத்தும்."  
ரஷ்ய சமையற்கலை எழுத்தாளரான வில்லியம் போக்லேப்கின் 1970 ஆம் ஆண்டுகளின் இறுதியில், ரஷ்யாவில் ஓட்கா தயாரிப்பு குறித்த வரலாறைத் தொகுத்தார். ஒரு வழக்கு தொடர்பாக தொகுக்கப்பட்ட இந்த விவரங்கள், பின்னாளில் **எ ஹிஸ்டரி ஆப் ஓட்கா** என்ற தலைப்பில் வெளியிடப்பட்டது. ஓட்காவின் பயன்பாடு மற்றும் விநியோகம் குறித்து எவ்வளவோ பிரசுரிக்கப்பட்டிருந்தாலும், அதன் தயாரிப்பு குறித்து ஒன்றுமே எழுதப்படவில்லை என்று அழுத்தம்திருத்தமாக கூறினார் போக்லேப்கின். அவர் அழுத்தம்திருத்தமாக கூறியவற்றில், 18 ஆம் நூற்றாண்டின் இடைக்காலத்துக்கும் முன்பாகவே "ஓட்கா"வானது பேச்சுவழக்கில் பிரபலமாக இருந்தது. ஆனால் இந்த வார்த்தை 1860 கள் வரை அச்சில் தென்படவில்லை என்பதும் ஒன்று.
# வோட்கா

## தயாரிப்பு

ஓட்காவானது எந்தவொரு ஸ்டார்ச்/சர்க்கரை மிகுந்த தாவரப் பகுதிகளில் இருந்தும் காய்ச்சி வடிக்கப்படலாம்; இன்று ஓட்கா பெருமளவில் சோளம், மக்காச்சோளம், கம்பு அல்லது கோதுமை போன்ற தானியங்களில இருந்து தயாரிக்கப்படுகிறது.  
தானிய வகை ஓட்காகளில், கம்பு மற்றும் கோதுமை ஓட்காகள் சிறந்தவையாக கருதப்படுகின்றன. சில ஓட்கா, உருளைக்கிழங்குகள், கரும்புச்சாறு கழிவுகள், சோயாபீன்கள், திராட்சைகள், சர்க்கரைவள்ளிக்கிழங்குகள் ஆகியவற்றில் இருந்தும், சில சமயங்களில் எண்ணெய் சுத்திகரிப்பு அல்லது மரக்கூழ் தயாரிப்பின் இடைவினைப் பொருட்களாலும் தயாரிக்கப்படுகிறது. போலந்து போன்ற ஒரு சில மத்திய ஐரோப்பிய நாடுகளில் சில ஓட்காவானது, வெறும் சர்க்கரை மற்றும் ஈஸ்ட் கலவையை நொதிக்கச் செய்து மட்டுமே தயாரிக்கப்படுகிறது. ஐரோப்பிய ஒன்றியத்தில் ஓட்காவின் தர நிர்ணயம் குறித்து பேச்சுவார்த்தை நடந்துவருகிறது. மேலும், ஓட்கா வளைய நாடுகள் ஒரு கோரிக்கையை வற்புறுத்தி வருகின்றன. அதாவது, தானியங்கள், உருளைக்கிழங்கு மற்றும் சர்க்கரைவள்ளிக்கிழங்கு கரும்புச்சாறு கழிவுகள் ஆகியவற்றில் இருந்து பாரம்பரிய முறையில் பெறப்படும் மதுவுக்கு மட்டுமே "ஓட்கா" பிராண்ட் தரப்படவெண்டும்.
# வோட்கா

## தயாரிப்பு

### காய்ச்சிவடித்தல் மற்றும் வடிகட்டுதல்

அமெரிக்கா மற்றும் ஐரோப்பாவில் தயாரிக்கப்படும் ஓட்காகளின் பொதுவான அம்சம் என்னவென்றால், நறுமணப் பொருட்கள் சேர்ப்பது போன்ற அடுத்த கட்ட செயல்முறைக்கு முன்பாக அவை பலகட்ட வடிகட்டுதலுக்கு உட்படுத்தப்படுவதுதான். சில சமயங்களில் ஓட்காவானது காய்ச்சிவடித்தலின்போது வடிகலத்திலும், அதற்குப் பின்பும், மரக்கரி மற்றும் இதர ஊடகங்கள் மூலம் வடிகட்டப்படுகிறது. ஐரோப்பிய மற்றும் அமெரிக்க சட்டத்தின்படி ஓட்கா தனித்தன்மையான மணம், குணம், நிறம் அல்லது ருசியைக் கொண்டிருக்கக் கூடாது என்பதுதான் அதற்குக் காரணம். என்றாலும், பாரம்பரியமாக ஓட்கா தயாரிக்கும் நாடுகளுக்கு இது பொருந்தாது. இந்த நாடுகளில் உள்ள பல மது தயாரிப்பாளர்கள் மிகத் துல்லியமான காயச்சிவடித்தலோடு, அதே சமயத்தில் குறைந்தபட்ச வடிக்கட்டுதலையே பயன்படுத்த விரும்புகிறார்கள். இது, தங்கள் உற்பத்திப் பொருட்களின் தனித்தன்மையைப் பாதுகாக்க அவர்களுக்கு உதவுகிறது.  
ஓட்காவை காய்ச்சிவடித்து, வடிக்கட்டும் பொறுப்பு உள்ள நபர் "ஸ்டில்மாஸ்டர்" எனப்படுகிறார். சரியான முறை தயாரிப்பு எனில், காய்ச்சிவடித்தலின்போது விளையும் வீண்பொருட்கள் ("fore-shots"; "heads"; "tails") நீக்கப்படுகின்றன. இந்தக் கழிவில் நறுமணமூட்டும் பொருட்களான எத்தில் அசிடேட், எத்தில் லாக்டெட் மற்றும் பியுசெல் ஆயில் ஆகியவை அடங்கும். திரும்பத் திரும்ப காயச்சிவடிப்பது அல்லது பிராக்ஷனிங் வடிகலம் பயன்படுத்துவதன் மூலம் ஓட்காவின் சுவை மேம்படுத்தப்படுகிறது; தெளிவும் கூட்டப்படுகிறது. ரம் மற்றும் பைஜியு போன்ற மது வகைகளில், அவை தனி நறுமணம் மற்றும் சுவை கொண்டிருப்பதற்காக "heads" அல்லது "tails" நீக்கப்படுவதில்லை.  
திரும்பத் திரும்ப காயச்சிவடித்தல் மூலம் ஓட்காவின் எத்தனால் அளவு, பெரும்பாலான நுகர்வோர் ஏற்றுக்கொள்ளும் அளவைவிட மிக அதிகமாகிவிடும். ஸ்டில்மாஸ்டரின் காயச்சிவடிக்கும் முறை மற்றும் தொழில்நுட்பத்துக்கேற்ப இறுதியாக கிடைக்கும் ஓட்காவில் 95-96% வரை எத்தனால் இருக்கும். ஆகவே, பாட்டிலில் நிருப்பப்படுவதற்கு முன்பு பெரும்பாலான ஓட்கா, நீர் சேர்த்து வலுவிழக்கச் செய்யப்படுகிறது. இந்தப் பலகட்ட வடிகட்டுதல்தான், உதாரணத்திற்கு, கம்பு-ஓட்காவை உண்மையாக கம்பு-விஸ்கியிலிருந்து வேறுபடுத்துகிறது. விஸ்கியானது பொதுவாக அதன் இறுதி ஆல்கஹால் உள்ளடக்கம்வரை காய்ச்சி வடிக்கப்படுகையில், ஓட்காவோ, அது ஒட்டுமொத்தமாக தூய்மையான ஆல்கஹாலாக மாறும்வரை காய்ச்சிவடிக்கப்பட்டு, தேவையான இறுதி ஆல்கஹால் அளவுக்கேற்ப நீர் மற்றும் நீர் ஆதாரத்துக்கேற்ப நறுமணம் சேர்க்கப்பட்டு தயாரிக்கப்படுகிறது.
# வோட்கா

## தயாரிப்பு

### நறுமணம் சேர்த்த ஓட்காக்கள்

ஆல்கஹால் உள்ளடக்கத்திற்கு அடுத்தபடியாக வோட்காகள், இரண்டு முக்கிய பிரிவுகளாக வகைப்படுத்தப்படலாம்:
*க்ளியர் வோட்காகள் * மற்றும் *ப்ளேவர்ட் வோட்காகள்.* இரண்டாவதாக சொல்லப்பட்ட வோட்காகளுக்கு உதாரணமாக ரஷ்யன் *Yubileynaya* (ஆண்டு விழா ஓட்கா) மற்றும் *Pertsovka* (பெப்பர் ஓட்கா)வைக் கூறலாம். இவற்றிலிருந்து கசப்புத்தன்மையைப் பிரித்தெடுக்க முடியும்.  
பெரும்பாலான ஓட்காகள் நறுமணமில்லாதவை என்றாலும், பாரம்பரியமாக ஓட்கா-அருந்தும் பகுதிகளில் பல நறுமண ஓட்காகள், (குறிப்பாக, வீட்டுத் தயாரிப்புகள்) சுவைக்காகவும், மருத்துவ தேவைகளுக்காகவும் தயாரிக்கப்பட்டுவருகின்றன. நறுமணப் பொருட்களில் சிகப்பு மிளகாய், இஞ்சி, பழ சுவைகள், வனிலா, சாக்லேட் (இனிப்பு அற்றது), மற்றும் இலவங்கப்பட்டை ஆகியவை அடக்கம். ரஷ்யா மற்றும் உக்ரைனில், தேன் மற்றும் மிளகு சுவையில் தயாரிக்கப்படும் ஓட்கா, *பெர்த்சவ்கா* (ரஷ்ய மொழியில்); *Z பெர்த்செம்* (உக்ரைனிய மொழியில்) மிகப் பிரபலம். விற்பனைக்காக உக்ரைனியர்கள் தயாரிக்கும் ஓட்காகளில் செயின்ட் ஜான்ஸ் வோர்ட்டும் அடங்கும். போலந்தினர் மற்றும் பெலாரஷ்யர்கள் உள்ளூர் பைசன் கிராஸ் இலைகளைச் சேர்த்து *Żubrówka* (போலந்து மொழியில்) மற்றும் *Zubrovka* (பெலாரஷ்ய மொழியில்) சற்று இனிப்பு சுவையுடன் மஞ்சள் நிறத்தில் ஓட்கா தயாரிக்கிறார்கள். போலந்தில், க்ருப்னிக் என்ற தேன் சேர்த்த ஓட்கா புகழ்பெற்றது. அமெரிக்காவில் பேகன் ஓட்கா அறிமுகப்படுத்தப்பட்டுள்ளது.  
நோர்டிக் நாடுகளிலும் ஓட்காவில் நறுமணம் சேர்க்கும் வழக்கம் இருந்துவருகிறது. இங்கு மூலிகைகள், பழங்கள் மற்றும் மசாலாப் பொருட்கள் சேர்த்து தயாரிக்கப்படும் வலிமையான ஓட்கா நடுவேனிற்கால விழாக்களின்போது அருந்தத் தகுந்தவை. ஸ்வீடனில் நாற்பது வித்தியாசமான வகை மூலிகை-வோட்காகள் உள்ளன (*kryddat brännvin*). போலந்தில் மதுவகைகளுக்கு *நேல்வ்கா* என்ற தனிப் பிரிவு உண்டு. ஓட்காவில் பழம், வேர், மலர் அல்லது மூலிகைச் சாரம் சேர்த்து மதுவகைகள் இந்தப் பிரிவின்கீழ் வரும். அதன் ஆல்கஹால் அளவு 15 முதல் 75% வரை இருக்கும்.  
போலந்தினர் மிகத் தூய்மையான (95%, 190 புரூப்) rectified spiritசீர்படுத்திய சாராயத்தைத் தயாரிக்கிறார்கள். (போலந்து மொழியில்: spirytus rektyfikowany).தொழில்நுட்ப ரீதியில் இந்த ஓட்காவின் மாதிரி, மருந்து கடைகளில் கிடைப்பதில்லை. மதுக் கடைகளில் மட்டுமே விற்கப்படுகிறது. இதேபோல், ஜெர்மானிய சந்தையில் 90 முதல் 95% ஆல்கஹால் உள்ள ஜெர்மன், ஹங்கேரியன், போலிஷ், மற்றும் உக்ரைனியன் தயாரிப்புகளே எப்போதும் உள்ளன. பால்கன் 176° எனப்படும் பல்கேரிய ஓட்காவில் 88% ஆல்கஹால் உள்ளது.
# வோட்கா

## தயாரிப்பு

### இதர தயாரிப்பு செயல்முறைகள்

ஆல்கஹாலின் குறைந்த உறைநிலை காரணமாக பனிக்கட்டி அல்லது உரைவிப்பானில், ஓட்காவை கிறிஸ்டல் படிவங்கள் ஆகாமல் பத்திரப்படுத்த முடியும். பொதுவாக, ஆல்கஹால் அளவு குறைவாக உள்ள நாடுகளில் (உதாரணத்திற்கு, அமெரிக்காவில் ஆல்கஹால் அளவுக்கு ஏற்ப வரி வித்தியாசப்படும்), மக்கள், சில சமயங்களில் உறைவடித்தல (freeze distillation) முறையில் ஆல்கஹால் அளவை அதிகரிக்கிறார்கள்.  
ஆல்கஹால் அளவு குறைவாக இருந்து, உறைவிப்பான் போதிய குளிரை கொண்டிருந்தால் (நீரின் உறைநிலைக்கு கணிசமான அளவு குறைந்திருக்கும்போது), பெருமளவு தண்ணீரை கொண்டிருக்கும் கெட்டியான படிகங்கள் உருவாகும். (உண்மையில் ஆல்கஹாலின் நீர்த்த கரைசல). இந்த படிகங்கள் (ஐஸ் கிறிஸ்டல்கள்) நீக்கப்பட்டால், மீதமுள்ள ஓட்காவில் ஆல்கஹால் மிகுந்திருக்கும்.
# வோட்கா

## ஓட்கா மற்றும் ஐரோப்பிய யூனியன்

திராட்சைச் சாறிலிருந்து பெறப்படும் ஓட்காவிற்கு அமெரிக்காவில் கிடைத்திருக்கும் மாபெரும் வரவேற்பு, பாரம்பரிய ஓட்கா தயாரிப்பு நாடுகளான போலந்து பின்லாந்த, லிதுவேனியா, மற்றும் ஸ்வீடன் ஆகிய நாடுகளை, ஓட்கா குறித்த ஐரோப்பிய யூனியன் சட்டத்திற்கு ஆதரவு பிரசாரம் செய்ய தூண்டியது. தானியங்கள் மற்றும் உருளைக்கிழங்குகளில் இருந்து பெறப்படும் மதுவகைகள் மட்டுமே "ஓட்கா" ஆகும். மாறாக, எத்தில் ஆல்கஹால் அடங்கிய பொருட்களில், (உதாரணமாக, ஆப்பிள், திராட்சை போன்றவை) இருந்து பெறப்படும் மதுவகைகளுக்கு அங்கீகாரம் கிடையாது என்பதுதான் அதன் சாராம்சம்.
# வோட்கா

## ஆரோக்கியம்

வேறு எந்த ஆல்கஹாலுடனும் ஓட்காவை கணிசமான அளவில் குடிப்பது கோமா நிலை அல்லது சுவாசத்தையே நிறுத்துமளவு ஆபத்தானது. இது தவிர, தடுக்கி விழுதல் மற்றும் வாகன விபத்துகள் போன்ற பல உயிருக்கு ஆபத்தான காயங்களுக்கு ஆல்கஹால்தான் காரணம். மிதமிஞ்சிய ஆல்கஹால் பழக்கம் (சுமார் 1% ABV க்கு கூடுதலாக), நீரற்ற நிலை, ஜீரணத்தில் எரிச்சல், ஹேங்வோவர் போன்ற அறிகுறிகளையும், கடுமையான விளைவுகளாக ஈரல் அழற்சி காரணமாக ஈரல் செயலிழத்தல் மற்றும் பலவித GI புற்றுநோய்களையும் ஏற்படுத்தும். இவை எத்தனாலின் இயல்பான குணாதிசயங்கள் ஆகும். மெத்தனால, பியுசல் ஆயில் வகைகள், (இதர ஆல்கஹால்கள்) மற்றும் எஸ்தெர்கள், தன்னுணர்வை மழுங்கச் செய்து ஹேங்வோவர்கள் - தலைவலி, நரம்புகளில ஐஸ் தண்ணீர் போன்ற உணர்வு - கண் எரிச்சல் ஆகியவை ஏற்பட தூண்டும். எல்லா ஆல்கஹால் பானங்களும், அவற்றில் உள்ள congeners பொறுத்து வித்தியாசமான ஹேங்வோவர் உணர்வைத் தரும். இதன் காரணமாக, தூய்மையான ஓட்கா மற்றும் ஜின் ஆகியவை போதிய அளவு தண்ணீருடன் எடுத்துக்கொள்ளப்ப்படும்போது கடுமையான ஹேங்வோவர் ஏற்படும் சாத்தியம் மிகக் குறைவு.  
ஒருசில நாடுகளில் கள்ளச்சந்தை ஓட்கா அல்லது "bathtub" ஓட்கா மிகுந்துள்ளது. காரணம், தயாரிப்பது எளிது என்பதோடு வரிவிதிப்பையும் தவிர்த்துவிடலாம். என்றாலும், தொழிற்சாலைகளுக்கான அபாயகரமான எத்தனால், கள்ளச்சந்தைக்காரர்களால் பதிலீடாக சேர்க்கப்படும்போது, அது கடுமையான விஷ பாதிப்பு, குருட்டுத்தன்மை அல்லது உயிரிழப்பையும் ஏற்படுத்திவிடும். மார்ச் 2007_இல் லண்டன் BBC நியூஸ் சானல், ரஷ்யாவில் "bathtub" ஓட்கா அருந்துபவர்கள் மத்தியில் நிலவும் கடும் மஞ்சள்காமாலைநோய் குறித்த குறும்படம் தயாரித்தது. இதற்கு காரணம், ஓட்காவில் Extrasept என்ற 95% எத்தனாலோடு மிகவும் நச்சுத்தன்மை கலந்த தொழிற்சாலை நச்சுக்கொல்லி, கள்ளச்சந்தைக்காரர்களால் சேர்க்கப்பட்டிருக்கலாம் என்று சந்தேகிக்கப்படுகிறது. இந்த நச்சுகொல்லியின் விலை மிகக் குறைவு என்பதோடு, ஆல்கஹால் உள்ளடக்கமும் அதிகம் என்பது குறிப்பிடத்தகுந்தது.இதனால் உயிரிழந்தவர்கள் 120 பேர் மற்றும் விஷ பாதிப்புக்குள்ளானவர்கள் 1,001 பேர் என்றும் மதிப்பிடப்பட்டுள்ளது. மரணமடைந்தவர்களின் எண்ணிக்கை, மஞ்சள்காமாலை நோயை ஏற்படுத்தும் ஈரல் அழற்சியின் கடுமையான இயல்பு காரணமாக, மேலும் அதிகரிக்கக்கூடும் என்று எதிர்பார்க்கப்படுகிறது.
# நந்தனா சென்

**நந்தனா சென்** (*Nandana Sen*; ; அல்லது **நந்தனா தேவ் சென்**) என்பவர் ஓர் இந்திய நடிகையாவார். எழுத்தாளராகவும் சமூகச் செயற்பாட்டளாராகவும் அறியப்படுகிறார்.
# நந்தனா சென்

## பின்புலம்

நந்தனா சென் "நோபல் பரிசு பெற்ற" பொருளாதார அறிஞர் அமர்த்தியா சென் மற்றும் பத்மஸ்ரீ நபநீதா தேவ் சென் தம்பதியரின் மகளாவார், நபநீதா தேவ் சென் தற்கால வங்காள இலக்கியத்தின் தலைசிறந்த எழுத்தாளர்களில் ஒருவராவார்.  
நந்தனா சென், 1970 ஆகஸ்டு 19 இல், இந்தியாவின் கிழக்கத்திய நகரமான கல்கத்தாவில் பிறந்தார். அவர் தனது வளரும் பருவத்தை ஐரோப்பா, இந்தியா மற்றும் அமெரிக்கா ஆகிய இடங்களில் கழித்தார். ஆர்வர்டு பல்கலைக் கழகத்தில் இலக்கியம்
பயின்றார்.இலண்டன் இராயல் அகாதமியில் நாடகக்கலையில் பயிற்சி பெற்றார்.
# நந்தனா சென்

## தொழில் வாழ்க்கை

சென் "த டால்" திரைப்படத்தின் மூலமாக தனது தொழில் வாழ்க்கையைத் துவங்கினார். பிளாக் என்ற திரைப்படத்தில் ராணி முகர்ஜியின் 17 வயது சகோதரியாக நடித்ததன் மூலம் நந்தனா பாலிவுட் திரைப்படத்தில் அறிமுகமானார். 2008 இல் பிரித்தானிய தொலைக்காட்சித் தொடரான *ஷார்ப்பில்*, *ஷார்ப்ஸ் பெரில்* என்ற பகுதியில் நடித்தார். 2014 இல் ரங் ரசீயா என்னும் இந்தித் திரைப்படத்தில் சுகந்தா வேடத்தில் நடித்துப் பேர் பெற்றார்.
# நந்தனா சென்

## எழுத்தாளராக

குழந்தைகளுக்கான நூல்கள் எழுதியுள்ளார். அண்மையில் 'மம்பியும் காட்டுத்தீயும்' என்னும் பெயரில் ஒரு கதைப் புத்தகம் எழுதி வெளியிட்டுள்ளார். தம் தாயாரின் வங்கக் கவிதை நூலை ஆங்கிலத்தில் மொழியாக்கம் செய்துள்ளார்.
# நந்தனா சென்

## தனிப்பட்ட வாழ்க்கை

அவர் ஹோர்ஸ்ட் யோர்கான் ரட்ச் என்பவரை மணந்தார்.
# நந்தனா சென்

## திரைப்பட விவரங்கள்

இங்கு காணும் திரைப்பட விவரங்கள், நந்தனா சென்னின் அதிகாரப்பூர்வமான வலைத்தளத்தை அடிப்படையாகக் கொண்டவை.  
| ஆண்டு | நடித்த திரைப்படம் | கருத்துரைகள் |
| --- | --- | --- |
| 2009 | தி ஃபாரெஸ்ட் |  |
| 2008 | *ரங் ரசியா* , *தி வோர்ல்டு அன்சீன்* , *இட்ஸ் எ மிஸ்மேட்ச்* |  |
| 2007 | *ஸ்ட்ரேஞ்சர்ஸ்* , *மேரிகோல்டு* |  |
| 2005 | தி வார் விதின், மை வைஃப்'ஸ் மர்டர், டேங்கோ சார்லி, பிளாக் |  |
| 2004 | *தி மிராக்கிள்: எ சைலண்ட் லவ் ஸ்டோரி* |  |
| 2003 | *போக்சு, தி மித்* , |  |
| 2001 | *பிரேஞ்ச்சி* |  |
| 2000. | *செட்யூசிங் மார்யா* |  |
| 1998 | *தி டால்/குடியா* | } |  
| ஆண்டு | சிறிய வேடத்தில் | கருத்துரைகள் |
| --- | --- | --- |
| 2006 | *தி சைலன்ஸ்/சுப்பி* |  |
| 2001 | *பாரெவெர்* | } |
# சர்வதேச பொருளாதார மந்தநிலை

**சர்வதேச பொருளாதார மந்தநிலை** என்பது உலகளாவிய அளவில் பொருளாதார மந்தநிலை நிலவும் காலமாகும்.
# சர்வதேச பொருளாதார மந்தநிலை

## விளக்கம்

சர்வதேச நாணய நிதியம் சர்வதேச பொருளாதார மந்தநிலையை வரையறுக்கும்போது பல காரணிகளை கணக்கில் எடுத்துக் கொள்கிறது, ஆனாலும் உலகளாவிய பொருளாதார வளர்ச்சியானது 3 சதவீதம் அல்லது அதற்கு குறைவான அளவில் உள்ளபோது "சர்வதேச பொருளாதார மந்தநிலை" நிலவுவதாக கருதலாம் என்கிறது. இந்த அளவீட்டின்படி, 1985 ஆம் ஆண்டு முதல் மூன்று முறை பொருளாதார மந்தநிலை ஏற்பட்டுள்ளது அவை: 1990–1993, 1998 மற்றும் 2001–2002.
# சர்வதேச பொருளாதார மந்தநிலை

## மேலோட்ட பார்வை

மேலோட்டமாக கூறுவதானால், ஒரு நாட்டின் பொருளாதார மந்தநிலை என்பது அதன் உற்பத்தி குறைவதே ஆகும். ஜூலியஸ் சிஸ்கின் என்பவர் 1974 ஆம் ஆண்டில் நியூயார்க் டைம்ஸில் எழுதிய கட்டுரையில் பொருளாதார மந்த நிலையைக் கண்டறிவதற்கு பல எளிய விதிகளைப் பரிந்துரைத்தார். அதில் நாட்டின் உற்பத்தியைக் குறிக்கக்கூடிய மொத்த உள்நாட்டு உற்பத்தி தொடர்ச்சியாக இரண்டு காலாண்டுகள் குறைவது ஒரு அடையாளம் என்றும் கூறுகிறார். இந்த இரு காலாண்டு அளவீடுதான் தற்போது பொருளாதார மந்தநிலையை வரையறுக்க பொதுவாக பயன்படுத்தப்படுகிறது. அமெரிக்க ஐக்கிய நாடுகளில், பொருளாதார மந்தநிலையை கண்டறியும் மையமாக தேசிய பொருளாதார ஆய்வு துறை கருதப்படுகிறது. அது ஒரு மதிப்பீட்டைச் செய்யும் முன்பு மொத்த உள்நாட்டு உற்பத்தியின் வளர்ச்சியை மட்டுமின்றி பல்வேறு அளவீடுகளையும் கணக்கிடுகிறது. அமெரிக்காவைத் தவிர பெரும்பாலான வளர்ச்சியடைந்த நாடுகளில் பொருளாதார மந்தநிலையைக் கண்டறிய மேற்கூறப்பட்ட இரு காலாண்டு விதியும் பயன்படுத்தப்பட்டது.  
ஒரு நாட்டின் பொருளாதார மந்தநிலை இரு காலாண்டு வளர்ச்சி வீத குறைவின் மூலம் கண்டறியப்பட்டாலும், **சர்வதேச பொருளாதார மந்தநிலையை** வரையறுப்பது சற்று கடினமானதாகும். ஏனெனில் வளரும் நாடுகளின் மொத்த உள்நாட்டு உற்பத்தி வளர்ந்த நாடுகளுடையதை விட அதிகமாக இருக்க வேண்டும் என எதிர்பார்க்கப்படுகிறது. சர்வதேச நாணய நிதியத்தின் கருத்துப்படி, 1980 களின் பிற்பகுதியிலிருந்து மொத்த உள்நாட்டு உற்பத்தி வளர்ச்சியின் உண்மையான நிலையானது வளர்ந்து வரும் நாடுகளில் அதிகரித்தும், மேம்பட்ட பொருளாதார நிலைகள் கொண்ட வளர்ந்த நாடுகளில் குறைந்தும் வருகிறது. உலக வளர்ச்சியானது 2007 ஆம் ஆண்டில் 5% இலிருந்து 2008 ஆண்டில் 3.75% க்கு குறையும் என்றும் 2009 ஆம் ஆண்டில் 2% க்கு சற்று அதிகமாகவும் இருக்கும் என்று கணக்கிடப்பட்டுள்ளது. மொத்த உள்நாட்டு உற்பத்தி வளர்ச்சியில் ஏற்படும் பின்னடைவு வெவ்வேறு பகுதிகளில் வெவ்வேறாக இருக்கக்கூடும். சரக்குகளை ஏற்றுமதி செய்பவை, குறுகிய அந்நிய முதலீடு உடையவை மற்றும் ரொக்க பண சிக்கல் கொண்டவை போன்ற நாடுகளே அதிகம் பாதிக்கப்பட்டன. கிழக்காசிய நாடுகள் (சீனாவும் அடங்கும்) மிகவும் குறைவான பின்னடைவையே சந்தித்தன. ஏனெனில் அவற்றின் பொருளாதார சூழல்கள் மிகவும் வலுவானவை. பொருட்களின் விலை வீழ்ச்சி அவற்றுக்கு நன்மையளித்தது. மேலும் அவை விரிவான பொருளாதாரக் கொள்கையை நோக்கி நகரத் தொடங்கின. இருந்தது என்று சர்வதேச நாணய நிதியம் கணக்கிட்டுள்ளது.
# முழுத் தர மேலாண்மை

**முழுத் தர மேலாண்மை** (**TQM** ) என்பது அனைத்து நிறுவன செயலாக்கங்களிலும் தரத்தின் விழிப்புணர்வை உட்புகுத்தலை நோக்கமாகக் கொண்ட வணிக மேலாண்மை உத்தியாகும். உற்பத்தி, கல்வி, மருத்துவமனைகள், சேவை மையங்கள், அரசாங்க நிர்வாகம் மற்றும் சேவைத் தொழில்துறை அதே போன்று NASA விண்வெளி மற்றும் அறிவியல் திட்டங்களில் முழுமைத் தர மேலாண்மை பரவலாகப் பயன்படுத்தப்பட்டு வருகின்றது..
# முழுத் தர மேலாண்மை

## வரையறை

முழுத் தர மேலாண்மை என்பது தரத்தின் நிறுவனமளாவிய மேலாண்மை ஆகும். முழுத் தர மேலாண்மை (TQM) என்பது “பணியாளர்கள் தேவைக்கேற்ப தயாரிப்புகள் மற்றும் சேவைகளை வழங்குவதற்கான திறனைத் தொடர்ந்து மேம்படுத்துவதற்கான ஒரு நிரந்தரமான பணிச்சூழ்நிலையை நிறுவுவதற்காக” நிறுவன அளவிலான முயற்சிகளை உள்ளடக்கிய வழிமுறை ஆகும். மேலாண்மை என்பது திட்டமிடல், ஒருங்கிணைத்தல், இயக்குதல், கட்டுப்படுத்தல் மற்றும் காப்புறுதி ஆகியவற்றை உள்ளடக்கியது. முழுத் தரம் என்பது இரண்டு விதமான தரங்களை உள்ளடக்குகின்றது: வாடிக்கையாளர்களின் தேவையை நிறைவுசெய்ய அளிக்கப்படும் *தரம்* அல்லது தயாரிப்புகளின் *தரம்* .  
தரநிர்ணயத்திற்கான சர்வதேச அமைப்பின் (ISO) வரையறையின் படி:  
:"முழுத் தர மேலாண்மை (TQM) என்பது ஒரு நிறுவனத்திற்கான மேலாண்மை அணுகுமுறையாகும், அது தரத்தினை மையமாகக் கொண்டது, அதன் உறுப்பினர்கள் அனைவரின் பங்களிப்பினை அடிப்படையாகக் கொண்டதும் வாடிக்கையாளரின் மன நிறைவின் மூலமாக அடையும் நீண்டகால வெற்றியை இலக்காகக் கொண்டதும், மேலும் நிறுவனத்தின் அனைத்து உறுப்பினர்களுக்கும் சமுதாயத்திற்கும் பயனளிப்பதும் ஆகும்." ISO 8402:1994